A4-0290/96

Ψήφισμα σχετικά με ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο όσον αφορά την πολιτική της Ευρωπαϊκής Ένωσης στον τομέα των υδάτων (COM(96)0059 - C4-0144/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο COM(96)0059 - C4-0144/96,

- έχοντας υπόψη τη δήλωση των αρχηγών κρατών και κυβερνήσεων στη Διάσκεψη Κορυφής της 19ης και 20ής Οκτωβρίου 1972 στο Παρίσι,

- έχοντας υπόψη τη Δήλωση του Δουβλίνου του 1992 όσον αφορά το ύδωρ και την αυτοτροφοδοτούμενη ανάπτυξη ((Europe's Environment, σελ. 556)),

- έχοντας υπόψη το κεφάλαιο 18 της AGENDA 21, της Δήλωσης του Ρίο, τον Ιούνιο του 1992,

- έχοντας υπόψη τις αιτιολογικές σκέψεις της οδηγίας 76/464/ΕΟΚ της 4ης Μαΐου 1976 ((ΕΕ L 129 της 18.5.1976, σελ. 23)), όπως τροποποιήθηκε με την οδηγία 91/692/ΕΟΚ της 28ης Δεκεμβρίου 1991 ((ΕΕ L 377, 31.12.91, σελ. 48)),

- έχοντας υπόψη τα συμπεράσματα της ακρόασης της Επιτροπής Περιβάλλοντος, Δημόσιας Υγείας και Προστασίας των Καταναλωτών που πραγματοποιήθηκε στις 20 Ιουνίου 1995 στις Βρυξέλλες,

- έχοντας υπόψη τα συμπεράσματα των Συμβουλίων Περιβάλλοντος της 23ης Ιουνίου 1995, στο Λουξεμβούργο και 18ης Δεκεμβρίου 1995, στις Βρυξέλλες,

- έχοντας υπόψη τη Σύμβαση της Βαρκελώνης, τα συμπεράσματα των Διασκέψεων Προστασίας της Βόρειας Θάλασσας, της Συμφωνίας της Βέρνης, της Συμφωνίας για τη Βιοποικιλότητα, των συμφωνιών PARCOM, Helsinki, UN-ECE, Ρήνου, Έλβα, Δούναβη και MARPOL,

- έχοντας υπόψη τη δήλωση του Συμβουλίου των Ευρωπαϊκών Κοινοτήτων της 22ας Νοεμβρίου 1973 σχετικά με ένα πρώτο πρόγραμμα δράσης της Κοινότητας για την προστασία του περιβάλλοντος ((ΕΕ C 112, της 20.12.1973, σελ. 1)),

- έχοντας υπόψη το 5ο πρόγραμμα δράσης στον τομέα του περιβάλλοντος COM(92)0023 και το σχετικό ψήφισμα του Συμβουλίου ((ΕΕ C 138 της 17.5.1983, σελ. 1)),

- έχοντας υπόψη την συμφωνία για τους διεθνούς ενδιαφέροντος υγροτόπους (RAMSAR), στην οποία έχουν προσχωρήσει όλα τα κράτη μέλη της Ευρωπαϊκής Ένωσης,

- έχοντας υπόψη την σημασία των υδάτων για τη διατήρηση των περιοχών ειδικής προστασίας και για το δίκτυο Natura 2000 στο πλαίσιο των οδηγιών της Ευρωπαϊκής Ένωσης για τους οικοτόπους και για την προστασία των πτηνών,

- έχοντας υπόψη τις εκθέσεις του 1995 του Γραφείου Περιβάλλοντος, για το Περιβάλλον στην Ευρώπη: την έκθεση αξιολόγησης Dobris και το περιβάλλον στην Ευρωπαϊκή Ένωση,

- έχοντας υπόψη τα «Water Pollution Research Reports» της ΓΔXII από τα έτη 1988-1993,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και τη γνωμοδότηση της Επιτροπής Γεωργίας και Ανάπτυξης της Υπαίθρου (A4-0290/96),

Α. εκτιμώντας, ότι μια αυτοτροφοδοτούμενη ανάπτυξη λόγω της βραδείας ικανότητας ανανέωσης των υδάτων και των διαμεθοριακών επιβαρύνσεων απαιτεί μία προληπτική προστασία των υδάτων σε ευρωπαϊκή κλίμακα,

Β. επισημαίνοντας, ότι κατ' εφαρμογήν της αρχής της επικουρικότητας (άρθρο 3Β, δεύτερη παράγραφος, της Συνθήκης ΕΚ) πρέπει να καθοριστούν οι στόχοι και τα μέτρα μιας πολιτικής στον τομέα των υδάτων, που μπορούν να επιτευχθούν καλύτερα σε κοινοτικό επίπεδο παρά στο επίπεδο των κρατών μελών,

Γ. εκτιμώντας, ότι οι σχετικές οδηγίες και οι προκείμενες προτάσεις οδηγιών αποτελούν τμήματα από διαφορετικές, εν μέρει μη συναφείς ή ακόμη αντιφατικές επί μέρους ρυθμίσεις,

Δ. εκτιμώντας, ότι πρέπει να αποσαφηνισθούν τόσο οι αρχές του Ρίο για μια αυτοτροφοδοτούμενη ανάπτυξη όσο και οι θεμελιωμένες στην Συνθήκη ΕΚ αρχές της προφύλαξης και πρόληψης καθώς και η αρχή «ο ρυπαίνων πληρώνει» και η αρχή επανόρθωσης στην πηγή στο πλαίσιο της αναθεώρησης της νομοθεσίας περί υδάτων,

Ε. εκτιμώντας ότι η υλοποίηση των θεμελιωμένων στη Συνθήκη αρχών της προφύλαξης και πρόληψης καθώς και οι δράσεις για την επανόρθωση των φθορών του περιβάλλοντος μπορούν να επιτευχθούν με τον καθορισμό τόσο κανόνων για τις εκπομπές όσο και στόχων ποιότητας,

ΣΤ. εκτιμώντας ότι οι οριακές τιμές εκπομπών ως τεχνολογικές απαιτήσεις αντιστοιχούν στις πηγές επιβάρυνσης της θεμελιωμένης στις Συνθήκες αρχής «ο ρυπαίνων πληρώνει»,

Ζ. εκτιμώντας ότι η εφαρμογή ανά την Ευρωπαϊκή Ένωση κανόνων για τις εκπομπές και στόχων ποιότητας θα διασφαλίσει υψηλό βαθμό περιβαλλοντικής προστασίας,

Η. εκτιμώντας ότι αυστηρές και ενιαίες προδιαγραφές εκπομπών μπορούν να επιβληθούν και να μεταφερθούν στην πράξη ουσιαστικά ευκολότερα από ποιοτικούς στόχους όσον αφορά τα ύδατα και τις αναμίξεις και ότι κατ' αυτόν τον τρόπο τόσο από περιβαλλοντική όσο και από ανταγωνιστική άποψη πρέπει να θεωρηθούν ως πρωταρχικά κατάλληλο μέσο,

Θ. εκτιμώντας ότι ο καθορισμός ποιοτικών στόχων για τα ύδατα και τις αναμίξεις πρέπει να θεωρηθεί ως πρόσθετο μέσο για τον καθορισμό προδιαγραφών εκπομπών, εφόσον γίνεται δεκτό, ότι πρέπει ορισμένα ύδατα λόγω της ιδιαίτερα υψηλής επιβάρυνσης ή λόγω της ειδικής οικολογικής τους ευαισθησίας να προστατευθούν σε ιδιαίτερο βαθμό,

Ι. εκτιμώντας ότι υπό το φως της κτηθείσας κατά το παρελθόν εμπειρίας, με την οδηγία περί προστασίας των υδάτων 76/464/EΟΚ, πρέπει να αποφευχθεί στη μελλοντική νομοθεσία περί υδάτων η ανταγωνιστική χρήση των μεθόδων προδιαγραφές εκπομπών αφενός και ποιοτικοί στόχοι αφετέρου, λόγω του ότι η καθοριζόμενη σ' αυτήν την οδηγία «παράλληλη» μέθοδος οδήγησε σε μια άμβλυνση των ρυθμίσεων περί εκπομπών,

ΙΑ. εκτιμώντας, ότι οι κατευθύνσεις μιας ευρωπαϊκής πολιτικής περί των υδάτων καθώς και οι πρωταρχικοί στόχοι και μέτρα πρέπει να καθορισθούν μεν σε κοινοτικό επίπεδο, ότι όμως μπορούν ωστόσο να ληφθούν πλήρως υπόψη στο πλαίσιο της μεταφοράς και εκτελεσής τους περιφερειακές και τοπικές διαφορές,

ΙΒ. έχοντας υπόψη ότι πηγές υδάτων και κυρίως υγρότοποι είναι ουσιαστικής σημασίας για την διατήρηση της άγριας πανίδας και των οικοτόπων,

ΙΓ. εκτιμώντας ότι πρωταρχικός στόχος μιας αρμονικής συνολικής έννοιας θεώρησης πρέπει να είναι τόσο η άρση του υφιστάμενου ως προς το περιεχόμενο κατακερματισμού, των δυσαρμονιών και αντιφάσεων των σχετικών οδηγιών και προτάσεων οδηγιών, όσο και το να καταστούν συμβατές με αυτή την έννοια όλες οι σχετικές οδηγίες με τον τομέα προστασίας των υδάτων,

ΙΔ. εκτιμώντας ότι η Κοινότητα δεν ανταποκρίθηκε μέχρι σήμερα στις υποχρεώσεις της που πηγάζουν από το Διεθνές Δίκαιο στο πλαίσιο διεθνών συμβάσεων προστασίας των υδάτων με την μεταφορά στο κοινοτικό δίκαιο,

ΙΕ. εκτιμώντας ότι μια μελλοντική πολιτική προστασίας των υδάτων πρέπει να λαμβάνει υπόψη τα σε ορισμένα κράτη ήδη σήμερα υφιστάμενα προβλήματα λειψυδρίας και πλημμυρών,

ΙΣΤ. εκτιμώντας ότι η ανακοίνωση της Επιτροπής αποτυγχάνει πλήρως στον πρωταρχικό της στόχο να παρουσιάσει μία αρμονική συνολική θεώρηση κατά προφανή τρόπο και περιορίζεται στην επανάληψη από μακρού αναγνωρισμένων αρχών περιβαλλοντικής πολιτικής, χωρίς να παρουσιάζει τους απαραίτητους στόχους και μέτρα για την μεταφορά τους,

ΙΖ. εκτιμώντας ότι η ανακοίνωση, ούτε θίγει κατά πειστικό τρόπο το πρόβλημα του κατά περιεχόμενο κατακερματισμού και μερικής αντιφατικότητας της σχετικής νομοθεσίας περί υδάτων, ούτε θέτει αυτήν στο ευρύτερο πλαίσιο αναφοράς της σχετικής περιβαλλοντικής νομοθεσίας,

ΙΗ. εκτιμώντας ότι δεν υπάρχουν παραδείγματα υπέρ μιας τροποποίησης της πολιτικής, ούτως ώστε ο καθορισμός ειδικών στόχων και εθνικών σχεδίων δράσεων να αντικαταστήσουν κανόνες εκπομπών,

ΙΘ. εκτιμώντας ότι η ανακοίνωση δεν οικοδομεί σε μία θεμελιωμένη ανάλυση των προβλημάτων που προέκυψαν στο παρελθόν κατά τη μεταφορά και εκτέλεση της σχετικής νομοθεσίας περί υδάτων,

Κ. εκτιμώντας ότι η ανακοίνωση δεν προβαίνει σε καμία αναφορά όσον αφορά το περιεχόμενο σε σχέση με το 5ο πρόγραμμα δράσης και την ενημέρωσή του,

ΚΑ. εκτιμώντας, ότι η μέθοδος της πρότασης οδηγίας για την οικολογική ποιότητα των υδάτων ((ΕΕ C 222, 10.08.1994, σελ. 6)), εξαντλείται, σε μεγάλο βαθμό, με την επιβολή υποχρέωσης προγραμμάτων και υποχρέωσης ανακοινώσεων για τα κράτη μέλη χωρίς να δίδει συγχρόνως ενιαία υλικά κριτήρια αξιολόγησης για μία καλή ποιότητα των υδάτων ως βάση γι' αυτόν τον κατάλογο υποχρεώσεων,

1. διαπιστώνει ότι κατ' εφαρμογήν της αρχής της επικουρικότητας (άρθρο 3Β, παρ. 2, της Συνθήκης ΕΚ) οι πρωταρχικοί στόχοι και μέτρα μιας κοινοτικής πολιτικής περί των υδάτων μπορεί να επιτευχθούν καλύτερα σε κοινοτικό επίπεδο παρά σε επίπεδο των κρατών μελών[semigr ]

2. διαπιστώνει ότι η επιδίωξη καλής οικολογικής ποιότητας των υδάτων πρέπει να αποτελέσει τον σημαντικότερο στόχο της πολιτικής στον τομέα των υδάτων, δεδομένου ότι αποτελεί τη βάση για όλες τις λοιπές λειτουργίες των υδάτων[semigr ]

3. απαιτεί, ως προϋπόθεση για τη μεταφορά των αρχών του Ρίο και των εις τη Συνθήκη ΕΚ θεμελιούμενων αρχών της προφύλαξης και πρόληψης, καθώς και της αρχής «ο ρυπαίνων πληρώνει» και της αρχής επανόρθωσης στην πηγή στο πλαίσιο της αναθεώρησης της νομοθεσίας περί υδάτων, την καθιέρωση μιας υποχρέωσης ελαχιστοποίησης και καθαρότητας και την εκτεταμένη προστασία των υδάτων[semigr ]

4. απαιτεί μία συγκέντρωση, απλοποίηση και ενοποίηση της νομοθεσίας περί υδάτων στη βάση μιας συνολικής θεώρησης, η οποία περιέχει μία σαφή και συστηματική ρύθμιση της σχέσης των μεθόδων περιορισμοί των εκπομπών και ποιοτικοί στόχοι όσον αφορά τα ύδατα και τις αναμίξεις[semigr ]

5. υπογραμμίζει ότι είναι πολύ μεγάλης σημασίας να επιτευχθεί μία εφαρμόσιμη στην πράξη πολιτική στον τομέα των υδάτων, δεδομένου ότι η κακή εφαρμογή των οδηγιών περί υδάτων έχει αποτελέσει στο παρελθόν ένα από τα μεγαλύτερη προβλήματα[semigr ]

6. υπογραμμίζει με έμφαση, ότι η απλοποίηση και ενοποίηση της νομοθεσίας περί υδάτων δεν πρέπει να οδηγεί ούτε σε μείωση των ισχυουσών προδιαγραφών και της ήδη επιτευχθείσας προστασίας των υδάτων, ούτε σε στρεβλώσεις του ανταγωνισμού[semigr ]

7. απαιτεί, ως υποχρεωτική ελάχιστη απαίτηση, τον καθορισμό αυστηρών και ενιαίων προδιαγραφών εκπομπών,

8. απαιτεί, στο πνεύμα μιας συνδυασμένης μεθόδου, τη διαμόρφωση και καθορισμό ποιοτικών στόχων όσον αφορά τα ύδατα και τις αναμίξεις ως πρόσθετο και συμπληρωματικό μέσο της μεθόδου των περιορισμών των εκπομπών, το οποίο πρέπει να διασφαλίζει την αποφυγή υπέρμετρων επιβαρύνσεων από βλαπτικές ουσίες και τον έλεγχο επιτυχίας των μέτρων προστασίας των υδάτων[semigr ]

9. απαιτεί να καθορισθούν περιβαλλοντικοί ποσοτικοί στόχοι όσον αφορά τα ύδατα και να τεθούν όρια στις ποσότητες ύδατος που μπορούν να ληφθούν από ειδικές πηγές, προκειμένου να διατηρηθεί η οικολογική τους αξία[semigr ]

10. τονίζει ότι, κατά την εφαρμογήν της αρχής της επικουρικότητας και στο πλαίσιο της αναγνώρισης φυσικών διαφορών, θα καθορισθούν οι πρωταρχικοί στόχοι και μέτρα σε κοινοτικό επίπεδο, ότι όμως ο τρόπος της μεταφοράς και προσαρμογής τους στα δεδομένα απόκειται ωστόσο στα κράτη μέλη[semigr ]

11. απαιτεί να προσανατολισθεί η επεξεργασία μιας αρμονικής συνολικής θεώρησης κατά πρώτο λόγο στην άρση του κατά περιεχόμενο κατακερματισμού, των δυσαρμονιών και αντιφάσεων των σχετικών οδηγιών και προτάσεων οδηγιών, καθώς και στην προσαρμογή με όλες τις σχετικές οδηγίες για την προστασία των υδάτων[semigr ]

12. ζητεί να συμπεριλάβει η Επιτροπή τις απαιτήσεις της διαρκούς προστασίας των υδάτων σε άλλους τομείς της πολιτικής της, ούτως ώστε να συμβάλλουν κατά κύριο λόγο στην απομάκρυνση επικίνδυνων για τα ύδατα επιπτώσεων[semigr ]

13. ζητεί να προστατεύεται η ποικιλότητα των οικοσυστημάτων στο σύνολό της και να ενταχθεί ο στόχος αυτό στη σύνολη προσέγγιση[semigr ]

14. ζητεί να συμβάλλει ενεργά η κοινοτική γεωργική πολιτική στην αποτροπή της ρύπανσης των υδάτων μέσω νιτρικών αλάτων και ζιζανιοκτόνων και στη βιώσιμη διαμόρφωση του συστήματος παροχέτευσης των υδάτων και να ενταχθεί η προσπάθεια αυτή στη σύνολη προσέγγιση[semigr ]

15. τα μέτρα και οι ενέργειες για τον μετριασμό των δυσμενών επιπτώσεων της βιομηχανικής και ενεργειακής πολιτικής (επιζήμιες για την ποιότητα των υδάτων επιπτώσεις, θερμότητα και μεγάλα φράγματα) θα πρέπει να ενταχθούν στη σύνολη προσέγγιση[semigr ]

16. τα μέτρα και οι ενέργειες για τον μετριασμό των επιπτώσεων της πολιτικής στον τομέα των μεταφορών (καταστροφή πολύτιμων οικοσυστημάτων λόγω διάνοιξης διαύλων) θα πρέπει να ενταχθούν στη σύνολη προσέγγιση[semigr ]

17. διαπιστώνει με ικανοποίηση ότι στην ανακοίνωση της Επιτροπής έχει επιλεγεί η διαχείριση των ποτάμιων λεκανών και ότι, δεδομένου του διασυνοριακού χαρακτήρα της αντιμετώπισης αυτής, η ευρωπαϊκή προσέγγιση επιβάλλεται[semigr ]

18. ζητεί επιτακτικά οι στόχοι και τα μέτρα που προβλέπονται στην ευρωπαϊκή πολιτική περί των υδάτων να αποτελέσουν μέρος ολοκληρωμένης προσέγγισης από κοινού με άλλους σημαντικούς τομείς της ευρωπαϊκής πολιτικής, όπως είναι η γεωργία, η βιομηχανία και οι μεταφορές[semigr ]

19. απαιτεί να ανταποκριθεί η Κοινότητα σε όλες τις αναληφθείσες υποχρεώσεις στο πλαίσιο διεθνών συμφωνιών για τα ύδατα που είναι δεσμευτικές από απόψεως διεθνούς δικαίου με μία συνεπή μεταφορά στο κοινοτικό δίκαιο[semigr ]

20. ζητεί επιτακτικά η διατήρηση της βιοποικιλότητας να αποτελέσει συγκεκριμένο και κύριο στόχο της ευρωπαϊκής πολιτικής των υδάτων, προκειμένου να τηρηθούν οι διεθνείς υποχρεώσεις της Κοινότητας στο πλαίσιο της Συμφωνίας για την Βιοποικιλότητα[semigr ]

21. απαιτεί, κατά την εκπόνηση μιας συνολικής θεώρησης, να ληφθούν υπόψη σε ιδιαίτερο βαθμό τα σε ορισμένα κράτη ήδη υφιστάμενα προβλήματα λειψυδρίας και πλημμυρών[semigr ]

22. θεωρεί ότι ένας κύριος στόχος της ευρωπαϊκής πολιτικής στον τομέα των υδάτων πρέπει να είναι η προστασία και αποκατάσταση των υγροβιοτόπων λαμβάνοντας υπόψη τον ουσιαστικό τους ρόλο για την ανανέωση των υπογείων υδάτων, την αποθήκευση ύδατος και τη μείωση των επιπέδων περιβαλλοντικής ρύπανσης[semigr ]

23. διαπιστώνει ότι η ανακοίνωση της Επιτροπής δεν παρουσιάζει μία αρμονική συνολική θεώρηση[semigr ]

24. απαιτεί, όπως μία συνολική θεώρηση στην οποία πρέπει να περιέχονται πρωταρχικοί στόχοι και μέτρα μιας ευρωπαϊκής πολιτικής περί των υδάτων στη βάση της συστηματικά καθορισμένης σχέσης προδιαγραφών εκπομπών και στόχων ποιότητας, πρέπει να προσδιορισθεί με μια οδηγία πλαίσιο από το Συμβούλιο και το Ευρωπαϊκό Κοινοβούλιο[semigr ]

25. διαπιστώνει ότι η προαναφερθείσα πρόταση οδηγίας για την οικολογική ποιότητα των υδάτων λόγω της περιορισμένης και μονομερούς μεθόδου της δεν αποτελεί την κατάλληλη βάση, στην οποία θα μπορούσε να θεμελιωθεί μία οδηγία πλαίσιο για τα ύδατα[semigr ]

26. απαιτεί όπως η οδηγία πλαίσιο για τα ύδατα με τη συγκέντρωση κοινοτικών ρυθμίσεων όπως ορισμών, καθορισμών εννοιών, βιομηχανικών καταλόγων, καταλόγων ουσιών, υποχρεώσεων, ανακοινώσεων, διαδικασιών ελέγχου και μετρήσεων καθώς και με τη ρύθμιση της συνέργειας των διαφόρων μέσων και της συνδυασμένης χρησιμοποίησής τους αναδιαρθρωθεί ουσιαστικά και απλοποιηθεί ο μεγάλος αριθμός των υφισταμένων οδηγιών περί των υδάτων, και ζητεί από την Επιτροπή να επανεξετάσει τον αντίκτυπο της οδηγίας-πλαισίου για τα ύδατα όσον αφορά το επίπεδο περιβαλλοντικής προστασίας και την κατάσταση στον τομέα του ανταγωνισμού[semigr ]

27. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, καθώς και τις κυβερνήσεις και τα κοινοβούλια των κρατών μελών.